
X-Jaudes  quidem  tuas  proferre  non  meum 
esse  censeo,  qui  tot  tantaque  tibi  debeam 
vt  aequus  earum  aestimator  esse  non  pos- 
sim. Quaecunque  de  te  dixerim,  multo 
minus  inde  tuae  famae  accedat,  quam  mihi, 
ex  eo  quod  tuus  sim,  honoris  expectan- 
dum  est.  Animi  autem  maxime  in  te  de- 
vincti testimonium  huic  tentamini  prae- 
poni, postulat  et  officium  meum  et  pro- 
pensa voluntas.  Tu  cum  mihi  ex  eo  tempore 
quando  primum  cognoscere  poteras,  vitae 
te  rectorem  peritissimum , magistrum  opti- 
mum praestiteris,  liberum  tamen  mihi  in 
me  arbitrium  permisisti,  inque  eas  saepe 
regiones  eundi  quo  discendi  cupiditas  du- 

cebat,  amplam  facultatem  praebuisti.  Pauci 
equidem  tanta  beneficia  conferre  possunt, 
quanta  tu  in  me  contulisti;  tu  medicus  me- 
dicinae studiosum  direxisti ; tu  longe  sum- 
mis in  omni  elegantium  literarum  genere 
viris  notus  et  dilectus,  multorum  familia- 
ritatem colendi  occasionem  dedisti,  quos 
semper  et  amabo  et  venerabor.  Vt  verbo 
dicam,  cura,  ope,  consilio  perpetuo,  id 
effecisti,  vt  nihil  mihi  amplius,  dum  sa- 
piam', nisi  vt  tu  longum  viuas  et  valeas, 
optandum  restet.  Quod  ad  hunc  libellum 
pertinet,  intelligi  velim,  eum  sibi  immor- 
talitatem non  poscere,  neque  se  multum 
noui  offerre  profiteri;  hoc  tantum  petere, 
vt  bona  lectorum  venia,  liceat  sibi,  seueri- 
tatis  acerrimae  inexperto,  in  immenso  eo- 
rum acerno  reponi,  quibus,  cum  semel  oc- 
cidit breuis  lux,  nox  est  perpetuo  vna  dor- 
mienda (298).  Tu  eum  accipies  et  huma- 
nitate et  aequitate  solita , sique  tibi  non  ni- 
mium peccasse  videatur,  de  aliorum  in- 
dicio minus  erit  timendum.  D.  Gottin- 
gae,  quarto  nonas  Julias  iviDccxcvt, 

CORPORIS  HVMANI 
VIRIBVS  CONSERVATRICIBVS. 

I.  Cum  de  morborum  exitii  salutari  faL 

i ^ 

sae  notiones  apud  multos  obtinuisse  vide- 
antur, conuenit  ideo  lianc  materiam  ag- 
gressuro, eam  accuratius  primum  ab  aliis 
distinguere,  deinde  fusius  per  totum  eius 
ambitum  considerare.  Fer  vires  itaque 
conseruatrices,  eas  designare  volo,  non 
quae  corpus  integrum  inque  omnia  vitae 
negotia  aptum  sustinent ; liae  enim  ad 
pliysiologos  pertinent;  sed  quae  valetudi- 
nem iam  imminutam  restituunt,  siue,  vt 
strictius  dicam,  quarum  ope  quidquid 
displicet  ab  homine  amouetur.  Quan- 
quamque,  vt  infra  videbimus,  hae  ab  illis 
natura  sua  vix  differant,  hoc  tamen  non 
obstat  quin  separatim  tractari  possint.  Fit 

enim  hic,  vt  saepe  alias,  gradibus  minime 
notabilibus  ab  liac  parte  in  illam  transitio; 
vicina  coalescunt,  extrema  longe  dissident. 


Is  status  qui  in  quibusdam  pro  sano  ha- 
beri potest,  simul  atque  cum  aliorum  ro- 
bore comparabitur,  morbidus  statim  vide- 
bitur (227).  Si  ea  vitae  ratio  qua  lon- 
gaeui,  qua  corpore  grandi,  vegeto,  ner- 
voso, quam  maxime  hant  homines,  maxi- 
me etiam  salutaris  naturalisque  habenda  sit, 

/ 

praestent  equidem  plurimum  syluestres 
feraeque  gentes  cultissimis  sapientissimis- 
que  duitatibus.  Attamen  Scivelv  olcnv  dvdy- 

XCl,  Tt  7C&  TIS  dvoovvfxov  c/ij§ClS,  SV  (TKOTU) 
xct&y/jisvos,  axjxot  fjtdrctv , ditdvt^v  xaXdv 
d/xfjLo§os  (2^4);  Si  medicae  naturae  id 
pro  honorario  soluendiun  est,  vt  aliquid  de 
dierum  spatio  diminuatur,  hoc  sapiens  fa- 
cile feret,  neque  vt  viuat  viuere  desinet 
(ifg,  239),  illud  cogitans,  canos  capillos 
etiam  iuueni  adesse  posse  (2^4),  neque 
ei  semper,  cui  pauci  sunt  anni,  horarum 
etiam  bene  iucundeque  exactarum  nume- 
rum esse  exiguum  (240). 


II.  Ipsam  autem  naturam  in  morbis 
depellendis  plurimum  posse,  et  res  est 

quoti-  I 

quotidianae  experientiae,  et  ab  omnis  aeui 
medicis  celeberrimis  strenue  inculcatum 
est.  Idque  optime  expressit  Sydenham 
nam  cum  ad  morbi  solutionem,  inquit,  a 
natura  destinatam  haud  satis  attenditur, 
sed  alia  medendi  ratio  temere  instituitur, 
liinc  perturbata  totius  corporis  oeconomia, 
ac  omnibus  susque  deque  conuersis,  non 
modo  tristissima  rerum  facies,  vitra  con- 
suetum morbi  morem,  inducitur,  verum 
morbus,  iam  a seipso  alius,  etiam  anoma- 
lis accidentibus  velut  alienigenarum  satelli- 
tio stipatur  ( i f ).  Nuper  etiam  bene 
SchaefFer;  plurimorum  morborum  causae 
extra  artis  atque  medicinae  potestatem 
sitae  sunt ; nobis  id  tantum  concessum 
est,  vt  molestias  ex  iis  ortas  et  impedi- 
menta dimoueamus,  naturaeque  viam  fa- 
ciliorem reddamus  qua  ipsa  causas  prima- 
rias tollat  (1^2).  Auctores  in  hanc  sen- 
tentiam plures  citare  superuacuum  est 
( 1 , 7,  24,  42  , 21 1 ).  In  omnium  igitur 
morborum  curatione,  ea  ineunda  est  deli- 
beratio, an  is  decursus  expectandus  sit  vel 
accelerandus,  qui  sponte  sequeretur,  an 
nona  omnino  via  aperienda.  At  non 
omnes  morbos  sponte  sanari  statim  ex  eo 

liquet,  quod  pauci  inter  homines  ad  se- 
nium perueniant;  patet  etiam,  ligato  saepe 
arteriae  trunco,  vitam  ab  arte  conseruari 
posse,  quae  cito  sine  hac  periisset;  in  alia- 
rum arteriarum  dilatationibus,  neque  na- 
tura neque  ars  quidquam  valet;  sqntque 
aliqui  et  casus  et  morbi,  contra  quos  ne 
minimum  quidem  molimen  fieri  videtur. 
Quanto  etiam  digniorem  locum  homo  in 
rerum  natura  tenet,  quanto  magis  ipse  sibi 
succurrere  potest  (loy);  tanto  minus  illi 
quam  ceteris  rebus  vi  nentibus  auxilii  con- 
tra varia  discrimina  iniussum  subuenit. 
Lapides,  eiusmodique  corpora,  morti  ex- 
empta sunt;  vegetabilia  se  lacerari,  scindi, 
inuerti,  omnibus  modis  torqueri  tuto  pa- 
tiuntur; multa  post  longam  siccitatem  re- 
viuiscunt;  eadem  fere  vermes  quidam  su- 
stinent; insectis,  amphibiisque  multis  mem- 
bra deperdita  cito  renouantur;  q/ueTs  d ol 
fjLsyaXoi  Ttcil  xagrego ) q <?o(pQi  civoges  (237), 
nobis  vix  cutis  ossisue  portio  exigua  re- 
nascitur. Casus  quidem  multi  statim  occi- 
dant necesse  est;  fulminis  ictus  lethalis  vix 
sentiri  videtur  (198);  a pestilenti  halitu 
subito  aliquando  vitam  adimi  notum  est; 
longi  quidam  morbi  11011  raro  soli  cedunt 

arti. 


arti  (12,  250),  saepe  ei  etiam  resistunt; 
syphilis  vix  sponte  abit;  scabies  artem  ex- 
pectat;  carcinoma,  dentium  caries,  asper- 
nantur; vermes  diuersi  a domicilio  quod 
solum  iis  natura  concessit,  inuitissimi 
abeunt. 

III.  Iam  de  tota  hac  constitutione 
qua  incommoda  animalibus  incidentia  le- 
vantur, pauca  diuersorum  auctorum  pla- 
cita praemittenda  videntur  ($2).  Senten- 
tia quam  proposuit  Hippocrates,  eo  in 
sensu  quo  Galenus  exponit,  quanquam 
simplex  sit,  verior  tamen  est  quam  recen- 
tiorum  quorundam  opiniones;  nempe  eas 
facultates  varias,  quae  muneribus  ceteris 
in  corpore  funguntur,  etiam  morbis  me- 
deri (2).  Longe  quidem  nirnius  est  Sy- 
denliam,  qui  omnem  morbum,  quantum- 
libet eius  causa  corpori  aduersetur,  nihil 
vult  esse  aliud  quam  naturae  conamen  sa- 
lutem aegri  molientis  ( 1 $ ).  Stahlius,  quod 
alii  intentatum  reliquerant,  omnium  mo- 
tuum coipoiis  animalis  causam  vnicam 
vni uersalem que  quaerens,  ipse  nihilo  fe- 
licior fuit*  qui  sub  animae  voce  omnia 
regentis  quid  intelligat  neque  satis  clarum 

fecit,  neque  eam  animam  existere  demon- 
strauit;  voluit  itaque  non  tantum  morbum 
ipsum  sed  symptomata  etiam  singula,  in 
febribus  praesertim,  ex  eodem  fonte  deri- 
vare ( i g ) : necesse  autem  erat  ipse  fatere- 
tur lianc  animam  sapientem  non  sempcr 
tranquilla  ratione  agere,  ideoque  aliquando 
errare.  Contra  Imius  opinionem  inter 
alios  Slevogt  programma  bene  scripsit,  de  : 
natura  morborum  effectrice  (2f).  Sub  • 
idem  tempus  Hofmanuus  in  dissertatione 

■ 

de  natura  morborum  medicatrice  mecha- 
nica, multa  optime  exposuit  (20).  Gau- 
bius  virtutem  naturae  peruigilem,  pro- 
priam salutem  propugnantis,  erroribus  ta- 
men expositae,  non  falso  quidem,  per  lu- 
sum autem  quasi  poeticum  laudat  (4?); 
liancque  potius  in  corpore  quam  in  anima 
residere,  non  sine  dubitationis  specie 
statuit  (fo).  Culienus  etiam,  qui  et  Ilof- 
manni  placita  saepe  secutus  est,  vi  naturae 
medicatrici  multa  tribuit  (^8).  Ingenio 
Iohannis  Hunteri  plurima  debemus,  diuiti 

1 

atque  fertili,  proteruiuscule  tamen  ali- 
quando lasciuienti;  is  Stahlii  sententiam  | 
partirn  retinuit,  partim  mutauit;  singula- 
rum enim  corporis  humani  partium  officia  j 

dirigi 

dirigi  volebat,  non  ab  anima  totius  rectri- 
ce,  a facultate  autem  quadam  ipsis  in  par- 
tibus inhaerenti,  id  quod  in  melius  ver- 
teretur efhciendi,  prout  ab  eo  stimulo  in- 
citarentur, qui  ei  necessitatis,  imperfectio- 
nis , egestatis,  debilitatisue  conscientia  dice- 
batur: lianc  mentis  particulam  a materia 
cerebro  simili  oriri  credendam,  sanguini, 
vasis  omnibus,  musculis,  liberali  manu 
distribuebat  ( 162);  eam  tamen  subinde 
falli  concedebat;  quin  etiam  insanire  exi- 
stimandum foret,  si  cum  eo  febrem  puer- 
perarum ex  impressione  vteri  quasi  amissi, 
hecticamque  a morbi  incurabilis  conscien- 
tia excitari  statueremus.  Partium  laesa- 
rum reparationem  vi  medicatrici  naturae, 
quasi  simplici  et  distinctae  tribuit  Moore 
( 1 1 6 ).  Idem  fere  a nisu  formatiuo,  quem 
ornatu  luculentissimo  sibi  vindicauit,  prae- 
stari credit  celeberrimus  Blumenbach  (78)* 

IY.  Yt  autem  nonissime,  ita  et  mihi 

longe  videntur  optime  de  hac  materia  egisse 

Brandis  Hufelandusque ; nisi  quod  hic  for- 
sitan nimium  quasi  rationis,  antagonismo 
virium  tribuerit  (224).  Quanquam  pro 
certo  habeam,  ait  Brandis,  corpus  viuens 

ita 

ita  constitutum  esse,  vt  se  contra  multa 
quae  immineant  pericula  protegere  possit 
(21),  fatendum  tamen  milii  est,  me  huius 
naturae  medicatricis,  vt  vis  propriae,  no- 
tionem nullam  assequi  potuisse.  Proponi- 
tur quidem  illa  modo  vt  numen  aliquod 
coeleste,  quod  in  corpore  nobis  insciis  ha- 
bitans, omnia  in  commodum  nostrum  di- 
rigat, modo  vt  furia,  quae  in  membra  atque 
viscera  nostra  saeuiat;  iani  a capite,  pecto- 
reue  111  alum  in  partem  nullius  momenti 
transferre  dicitur,  iam  podagram  ante  in 
pedibus  innocuam  ventriculo  perniciose  in- 
gerere ( 195*).  Plufelandus  autem  reactio- 
nem quandam  excitari  vult , quae  vsque  ad 
valetudinem  integram  vel  ad  mortem  con- 
tinuetur; qua  ipsa  etiam  voce  vsus  eratHof- 
111  annus  (21):  hanc  nihil  aliud  quam  vim 

vitalem  esse  in  certum  finem  directam , eas- 
demque  omnino  leges,  secundum  variam 
partium  corporis  naturam  variasque  fun- 
ctiones, et  morbos  inferre,  eosdemque  de- 
pellere (226).  Probabile  itaque  videtur 
vix  vllas  in  rerum  natura  causas  aut  bo- 
num aut  malum  euentum  constanter  sequi 
(178)*  Corpus  quidem  animale  ita  consti- 
tutum est,  vt  viuere,  valere,  gaudere  pos- 
sit; 


sit;  aeque  tamen  ei  naturale  est,  vt  doleat, 
aegrotet,  moriatur  (ifo).  Nos  eo  contenti 
gratique  esse  debemus,  quod  superet  vt 
plurimum  in  bonum  propensio , viaque 
omnibus  fere  aperta  sit  ad  aeuum  bene  iu- 
cundeque  transigendum.  Contra  renixus 
eius  qui  morbis  occurrit  sapientiam  perpe- 
tuam, optime  disseruit  Bergerus , in  libello 

/ 

quo  ostendi  profitetur  a circulo  potissimum 
sanguinis  pendere,  quicquid  naturae  in  cu- 
ratione morborum  tribuitur  ( 3 1 ).  Eum 
renixum  saepe  nouas  calamitates  inferre, 
e multis  exemplis  patet.  Vlceratio,  alias 
non  raro  vtilis,  tamen  oculum  aliquando 
ipsum  pure  oppressum  disperdit.  In  vi- 
cere exoritur  saepe  materia  noua  in  par- 
tium laesarum  restitutionem;  liaec  autem 
ita  vaga  luxuriatur,  vt  aeque  partes  alienas 
ac  proprias  iungere  procliuis  sit:  digiti  in- 
ter se  coalescunt  ( 9 ) , bracilium  ambustum 
cubito,  lingua  labiis  cohaeret;  pullulatque 
ita  aliquando  tenera  massa , vt  cuti  super- 
increscenti impedimento  sit.  Cum  fra- 
ctum os  humeri  nouo  articulo  nectitur , is 
vix  sine  nouis  musculis  vtilis  esse  potest 
(15*9).  Concedendum  tamen  est  eas  mu- 
tationes quae  primo  aspectu  in  deterius  ten- 
dere 

dere  videntur,  non  raro  aliquid  vtilitatis 
liabere : vlceratio  corpus  debile  deuastans 
eas  partes  tollit  quibus  se  sustinendi  vires 
deerant  ( i f 9 ) ; in  atrophia  inque  febre  cre- 
dit Hunterus  corpus  si  plenum  maneret, 
minus  morbo  ferendo  aptum  fore;  quan- 
q namque  aliquae  hominis  partes  laesae 
redintegrari  nequeant,  id  tamen  si  nobis 
proponatur , quales  praecipue  restitui  posse 
velimus,  nullas  eligere  possimus,  quibus 
haec  facultas  vtilior  foret,  quam  iis  ipsis 
quibus  iam  adest  (157). 

V.  Cum  nullae  igitur  in  corpore  con- 
valescente cernantur  facultates  quae  non  ab 
iisdem  viribus  deri Liari  possint,  quae  et  sa- 
nitatem sustinent  et  morbos  efficiunt  (140); 
earum  virium  doctrinam  accuratiorem , 
quippe  quae  ad  pliysiologos  pathologosque 
pertineat,  nos  omittemus.  Id  solummodo 
conandum  est,  vt  determinationes  leuatio- 
n es  que  diuersae  morborum  et  incommo- 
dorum corpori  humano  incidentium,  sin- 
gulatim  enarrentur,  inque  ordinem  per- 
spicuum digerantur,  prout  ad  varias  ha- 
rum virium  species  referenda  videantur. 
Quae  cunque  mutationes  in  corpore  ani- 
manti 


if 

manti  proueniunt,  et  a causis  quibusdam 
dependent,  modo  nobis  incognito  agenti- 
bus, et  a partibus  facultate  praeditis  ex 
liarum  causarum  applicatione,  mutationes 
illas  efficiendi:  eae  causae,  quaequae  fue- 
rint, proprie  stimuli  dici  solent:  facultas- 
que ea,  quatenus  se  a mechanicis  materiae 
inanimae  legibus  distinguit,  vis  vitalis  no- 
minatur. Primo  ea  morborum  leuamina 
persequemur  quae  per  vim  vitalem  fiunt,  e 
stimulo  admoto  simpliciter  agentem:  deinde 
quibus  vis  vitalis  diminutio  vel  augmentum 
inseruit;  vtrumque  vel  a stimulorum  in- 
solitorum accessione,  vel  a solitorum  in- 
termissione ortum:  itaque  quincuplex  fit 
diuisio.  Addenda  forsitan  est  praeterea 
ipsa  mors;  quae  in  toto  corpore  quanquam 
doloris  sensum  demat,  conseruatrix  tamen 
dici  nequit;  in  parte  autem  accidens,  vni- 
verso  corpori  aliquando  prodesse  Hallero 
videtur  ( $4  ) , Grunero  ( $ f ) , ScliaefFero, 
(148),  aliisque.  Hic  nempe  mammam  gan- 
graena a carcinomate  defendi  confirmat, 
illi  febres  aliquando  gangraena  solui. 

VI.  Longe  plura  grauioraque  eorum 
quae  ad  morbos  debellandos  instituuntur. 


a 


lG 

a stimulis  quibusdam  in  vim  vitalem  di- 
recte agentibus  oriuntur.  Eius  autem  vis 
diuersae  sunt  formae:  quarum  maxime 
simplex  est  coagulationis  facultas ; haec 
quanquam  in  materia  non  animata,  vt  in 
lacte,  cepae  succo,  inueniatuig  tamen  sem- 
per  vitae  alicui  originem  suam  debuisse 
videtur:  saepe  sine  causis  chy micis  in 

actum  cietur,  sique  fides  Hunteri  experi- 
mento , in  eo  a fluidorum  in  solida  trans- 
% 

formatione  chymica  differt  coagulatio, 
quod  sanguis  interim  non  intepescat  (1^9). 
Eam  fluidorum  sensibilitatem  non  inepte 
appellat  Schaeffer  (149).  Nostro  in  cor- 
pore haec  facultas  lymphae  sanguinis  glu- 
tinosae fere  propria  est;  nam  serum  non 
nisi  arte  coagulatur.  Lymphae  coagulatae 
proxime  accedit  membrana  cellulosa,  quae 
vi  quadam  praedita  esse  videtur  inter  coa- 
gulationem et  musculorum  contractionem 
intermedia;  nempe  vt  se  plus  quam  cor- 
poribus inanimis  conceditur  contrahere 
possit;  non  autem  a stimulis  musculorum 
solitis,  neque  ita  vt  longitudo  eius  sola  di- 
minuatur. Hanc  Hunterus  modo  muscula- 
rem appellabat,  modo  a musculorum  vi 
distinguebat  ( 14 9 ) ; Blumenbachius  con- 

tractili- 

tractilitatem  nominauit  (70).  Deinde  ir- 
ritabilitas; qua  facultate  musculi  libras  pa- 
rallelas e quibus  constant  stimulo  admoto 
abbreuiant.  E sanguinis  coagulatione  et 
arteriolarum  motu*  regimini  cuidam  pror- 
sus incognito  subiectis,  componi  videtur 
nisus  ille  formatiuus  Blumenbachii,  qui 
partes  non  inferas  in  damnis  resarciendis 
agit : in  his  autem  tanto  minus  valet 

virtus  illa  ignota,  incrementi  partium  gu- 
bernatrix, quam  in  animalium  generatione, 
vt  aliquando  vix  adesse  videatur,  secretio- 
que prope  sola  opus  exigere.  Denique  fa- 
cultas ea  qua  sensus  ad  animum  transiliit- 

titur,  sensibilitatis  liominenota,  atque  ope 
lieruorum  agens:  quibus  an  aliquid  muscu- 
lorum  subtilium  simile  insit,  eorumque 
adeo  vsus  ab  irritabilitate  pendeat,  nobis 
vix  coniicere  licet.  Cetera  quae  in  ani- 
mantibus spectantur  parum  ab  iis  differunt 
quae  in  materia  inanima  inueniuntur. 
Hae  autem  vires,  si  ab  eodem  vitae  prin- 
cipio non  proueniunt  (19?*  20 2),  sum- 
mam tamen  inter  se  affinitatem  habere  vi- 
dentur; nam  omnes  fere  simul  augentur 
et  simul  minuuntur,  nisi  ab  affectionibus 
singularibus  haec  mutua  relatio  turbetur 

(20g)*  In  valetudine  integerrima  et  san- 
guis fortius  coagulatur , et  musculorum 
robur  maius  est,  et  facilius  restituuntur 
partes  ademptae,  et  maxime  acuti  sunt  sen- 
sus: contra  in  febribus,  vbi  lente  coagu- 

a 

latur  sanguis,  et  corpus  debile  est,  et  vix 
sanantur  vlcera  (if9),  et  saepe  stupor  ad- 
est: senibus  etiam  vt  musculi  debiliores, 
ita  ossa  difficilius  coalescunt  (14$,  15-9). 
Musculi  irritabilitate  potentiores  lautius 
nutriuntur  (194).  Vult  Hufelandus  san- 
guinem in  febribus  fortius  coagulari;  id- 
que  ex  virium  omnium  incitatione  oriri 
(216);  nondum  autem  satis  confirmasse 
videtur.  In  grauidis  auerti  vim  vitalem 
in  vterum  probabile  est,  ideoque  diffici- 
lius et  coagulari  sanguinem,  et  ferri  labo- 
res, et  iungi  fracta  ossa  (145,  2 15*):  con- 
tra enim  oxygenii  lioc  in  negotio  partes 
loqui  superuacuum  est.  Febri  vel  phthisi 
quidem  laboraris  crescit  aliquando  aeque 
ac  sanus,  vel  etiam  amplius  (ifj);  id 
vero  incrementum  pro  morbido  haben- 
dum est. 

VII.  Coagulatio  sanguinis  haemorrha- 
giis  vel  sponte  vel  casu  proueiiientibus 


succur- 

succurrit.  In  membris  arte  truncatis,  va- 
sorum relictorum  ora  coagulo  non  raro 
obturantur;  idemque  fit  in  vasis  ad  partem 
morituram  ducentibus:  in  pedis  crurisque 
gangraena  inuentae  sunt  post  mortem  ar- 
teriae cruralis  iliacaque  sanguinis  coagulo 
accurate  clausi  (161).  Alias  autem  saepius 
circa  os  quarn  intra  vas  ipsum  coagulum 
adhaeret;  vt  in  arteriis  infra  cutem  ruptis, 
vulneribus  leuibus , narium , aliarumque 
partium  liaemorrhagiis : quod  hunc  mani- 
feste in  finem  tendij:,  vt  sanguinis  profu- 
sio vel  incommoda  vel  perniciosa  prohibea- 
tur. In  vulneribus  etiam  sanguinis  effusi 
coagulatio  et  ad  partes  in  tempus  inter  se 
continendas,  et  ad  nouae  materiae  forma- 
tionem (164),  quod  in  tendine  Achillis 
obseruauit  Huntems  (15:9),  et  ac^  redinte- 
grationem subtus  procedentem  a noua  in- 
iuria  protegendam  (121,  127,  169)  inser- 
vit. Coagulum  hoc  cum  vasa  receperit, 
eam  sanationem  constituit,  quae  vnio  per 
intentionem  primariam  quibusdam  dicta 
est:  illam  vult  Moore  nunquam  sine  in- 
flammatione lympham  effundente  fieri,  ita- 
que intercedere  semper  vulneri  oris  qua- 
tuor  tenuia  strata,  alterum  vtrinque  sangui- 

nis  alterum  lymphae  ( 121 ):  Hunterus  sim- 
plicius, cf edoque  melius,  sanguinem  so- 
lum sufficere;  idque  etiam  in  ossibus  cer- 
ni (166);  atque  aliquando  post  viginti 
quatuor  horas  ab  iniuria  elapsas,  eam  sa- 
nationem institui  posse  (1^9);  quam  porro 
Celsus  olirn  vt  optimam  laudarat  (10).  Ex- 
siccatus sanguis  ita  protegit  vt  suppuratio 
non  adsit:  contra  si  humida  teneantur,  ea 
superuenit  (184)-  Quali  autem  a causa 
statim  oriatur  coagulatio,  id  nondum  ad 
liquidum  perductum  est.  Frigus  nec  so- 
lum coagulat  nec  semper  adest;  congelari 
enim  potest  sanguis  atque  iterum  solui, 
illaesa  hac  facultate:  aeris  contactus  plus 
forsan  valet;  hic  tamen  saepissime  abest; 
inque  vacuo  sanguis  etiam  citius  coagulari 
dicitur  (15:9):  quod  viri  aliqui  celeber- 
rimi vitam  sanguini  propriam  tribuerint, 
/ 

id  inutile  videtur:  si  enim  vim  quandam 
a vita  oriundam  volunt,  id  nec  denegari 
potest  (217),  nec  quidquam  hic  illustrat; 
sin  voluntatem  quasi  quandam  corporis 
viilitati  consulentem,  de  fine  necessario  per 
soliditatem  attingendo  loquentes  (162), 
plus  ita  sapientiae  sanguini  tribuunt  quam 
multorum  cerebro  ipso  inest.  Hoc  tantum 

intel- 

intelligere  possumus,  aliquam  inter  coagu- 
lationem et  musculorum  contractionem 

, i 

esse  affinitatem  (i  6$),  maiorem  que  for- 
san cum  contractilitate  similitudinem;  quo 
autem  stimulo  incitetur  nondum  perspe- 
ximus. 

VIII.  Contractilitatis  vis,  vt  ipsa  pa- 
rum notabilis  est , ita  raro  insignia  in  mor- 
bis beneficia  confert.  Blumenbachius  vult 
dentium  elapsorum  alueolos  huius  ope 
claudi,  osque  nouum  in  necrosi  contrahi 
(70);  vtrumque  autem  facilius  ab  absor- 
bentibus deduci  videtur.  Corpora  externa 
ex  vicere  fistuloso  motu  peristaltico  pro- 
trudi auctor  est  Hunterus  (186).  Idem 
sanguinis  coagulati  massam  gradatim  e tela 
cellulosa  expressam  esse  tradit  (i68)«  Cutis 
etiam  circa  vulnus  ad  oras  eius  propius 
sibi  inuicem  adducendas  contrahitur,  an 
hac  vi  an  per  absorptionem  incertum 
( 1 f 9 ).  Eius  i~emissio  aliquando  relaxatio- 
nem efficere  videtur,  vt  in  partibus  ori 
vteri  circumiacentibus, tempore  partus;  quo 
peracto  eas  in  statum  pristinum  reducit; 
vterumque  forsan  ipsum , cum  fibrarum 
eius  muscularium  auxilio  contrahit;  eo- 

que  modo  aliquando  sanguinis  effusioni 
subuenit.  Cutis  quae  cum  tumore  subia- 
cente  augetur,  an  relaxetur  an  crescat  du- 
bium ( 1^9).  Iridis  motus  si  liuc  pertinet, 
eius  contractio  nimiam  lucem  excludit. 

IX.  Irritabilitas  vel  in  iis  qui  proprie 
dicuntur  musculis  agit,  vel  in  visceribus, 
vel  in  vasis  sanguiferis,  vel  in  absorbenti- 
bus. A musculis  magis  conspicuis  pauca 
fiunt  quae  ad  rem  nostram  pertineant. 
Tussis  et  sternutatio,  musculis  praecipue 
abdominalibus  debentur,  qui  etiam  in  vo- 
mitu simul  cum  ventriculo  et  diaphrag- 
mate , in  singultu  suspirioque  cum  dia- 
phragmate musculisque  intercostalibus  a- 
gunt,  inque  excrementorum  expulsione 
cum  visceribus.  Tussis  a stimulo  bron- 
chiis, partibusue  laryngi  vicinis  admoto, 
per  consensum  quendam  incitatur,  qui 
quibus  modis  propagetur,  penitus  nobis 
ignotum  est;  Vsus  autem  manifestus  est, 
vt  corpuscula  scilicet  externa,  mucus,  aut 
pus  expellantur:  quem  autem  in  finem  ea 
tussis  tendat  quae  a pressa  tympani  mem- 
brana  cietur,  difficile  est  dictu;  videtur  a 
consensu  vel  nemorum  nexu  tantum  for- 

I 

tuito 


tuito  dependere.  Sternutatio  easdem  par- 
tes in  naribus  perflandis  sustinet,  perque 
similem  cum  membrana  olfactoria  consen- 
sum efficitur.  In  vomitu,  dejectionibus- 
que  lii  musculi  minus  quam  viscera  ipsa 
agunt : singultus  conamen  imperfectum  vi- 
detur musculorum  solorum , a materia  ven- 
triculum molestante  ortum,  eiusque  amo- 
tionem quaerens.  Anhelitus,  suspiria,  san- 
guinis motum  iuuant.  Haec  omnia  et  no- 
tissima  sunt,  et  accurate  ab  Hallero  tra- 
ctata; non  ideo  autem  quod  vulgaria  sint 
praetereunda,  cum  multa  quae  quotidie 
oculis  subiiciuntur  a nimadu ersionem  im- 
merito fugiant.  Non  autem  reticendum 
est  eiusmodi  motus  aliquando  a voluntate 
proficisci;  quaerique  posse  annon  in  initio 
ab  experientia  edocti  sint,  posteaque  per 
consuetudinem  sponte  proueniant;  certum 
tamen  est  vomitum  sternutationemque,  et 
improuiso  etinuitis,  saepe  accidere,  Iridi 
si  sphincterem  adesse  credendum  est,  huius 
contractio  nimiam  a retina  lucem  excludit. 
Spasmum  musculorum  vniuersalem  in  ma- 
teriae noxiae  euacuationem  tendere  vult 
Hofmannus  ( 23  ). 

X.  Viscerum  diuersorum  contractio 
muscularis  saepe  in  morbis  excitatur.  Oe- 
sophagus nil  sibi  proprium  vindicat;  agit 
et  in  ructu  et  in  vomitu  fere  vt  ventriculi 
portio ; aque  stimulo  liunc , aut  pharyn- 
gem, partesque  circumiacentes  afficiente, 
vomitus  cietur,  sine  quo  oesophagus  parum 
hic  valere  videtur.  Ventriculi  contractio 
simplex  inuerso  motu  ructum  constituit; 
is  a materia  noxia  oritur,  praesertim  a cru- 
ditate viscus  hoc  molestanti : non  sine  sensu 
incommodi  praeeunte  euenit , aque  volun- 
tate aliquando  supprimi  vel  adiuuari  pot- 
est. Accedente  nausea,  musculorumque 
abdominalium  et  diaphragmatis  motu  con- 
vulsiuo,  fit  vomitus,  qui  iisdem  fere  cau- 
sis, fortius  autem  agentibus , debetur;  cibo 
concoctioni  inepto,  nirnisue  pingui;  vene- 
nis variis;  vt  quae  retenta  nocuissent  quam 
citissime  arnoueantur.  Animi  affectio  ad 
vomitum  magis  vei  minus  secundum  ho- 
minis temperamentum  confert;  quibusdam 
a visu,  odoratu,  cogitatione  sola,  facilli- 
me vomitus  inducitur,  aliis  non  nisi  ven- 
triculo ipso  fortiter  incitato.  Vomitus  a 
bile  motus  vix  laudandus  est,  cum  melius 
fuisset  per  intestina  eam  descendere;  ta- 
men 


2<) 

men  et  lioc  et  illud  cum  commodo  ali- 
quando fieri  testantur  Hofmannus  (ij), 
et  Bergerus  (29).  Ceterorum  intestino- 
rum motus  non  bene  nisi  deorsum  fit, 

v 

qui  etiam  saepe  noxiam  materiam,  secre- 
tione simul  aucta , expellit ; venena  per 
ventriculum  transmissa,  bilem  nimiam, 
omnia  quae  acrimonia  magna  laedunt: 
contraque  vermes  aliquando  nititur;  e de- 
cem autem  millibus  ouorum  quae  singula 
ascaris  etiam  cum  mortua  videtur  tamen 
parere  pergit,  vix  fieri  potest  vt  non  ali- 
qua motum  peristalticum  effugiant.  Du- 
ctus biliares  a calculi  in  iis  haerentis  con- 
tactu ad  eum  expellendum  excitantur;  qui 
conatus  saepe  grauissimofc  dolores  frustra 
infert, 


XI,  Vasa  sanguifera , cum  corde,  plu- 
rima atque  grauissima  in  corpore  agere  fa- 
cile intelligitur ; cum  non  solum  sanguinis 
distributioni  in  partium  nutritionem,  at- 
que augmentum  inseruiant,  sed  in  secre- 
tionibus etiam  variis  minutiores  rami  oc- 
cupentur , inque  corpore  ipso  struendo  non 
otiosi  esse  videantur:  quibus  autem  ope- 

rentur' modis  valde  est  obscurum.  Eo- 

B f 


rum 


l6 


rum  contractio  simplex  haemorrhagias  ali- 
quando sistit:  vt  in  arteria  temporali,  quae 
a latere  tantum  aperta  sanguinem  profun- 
dit: dissecta  statim  se  occludit.  In  vasis 
maioribus  lioc  impetus  sanguinis  vix  ad- 
mittit; fit  tamen  idem  aliquatenus,  forsan- 
que  magis  in  ceteris  animalibus  quam  in 
homine:  asini  enim  carotis  diuisa  ita  se  con- 
traxit vt  is  non  moreretur  (i  $-9).  Vult  Hun- 
terus  emissionem  sanguinis  localem  hanc 
contractionem  in  vasis  minoribus  efficere: 
eamque  ad  maiora  per  consensum  propa- 
gari, eoque  modo  inflammationi  succurrere 
(15-9).  Continuata  autem  arteriarum  con- 
tractio transmissionem  sanguinis  producit; 
subque  variis  modificationibus  secretiones 
diuersas  parare  videtur.  Vbicunque  ob 
vsum  partis  incrementumue  solito  maius, 
nutrimento  aucto  opus  est,  facile  maior 
sanguinis  copia  aduehitur  (199).  Motus 
eius  incitatus  (46),  si  modice,  ruborem 
facit;  qui  cum  a calore  magno  accitur,  hunc 
leuare  tendit,  et  per  frequentiorem  san- 
guinis mutationem,  et  per  exhalationis 
augmentum;  si  violentius,  vel  in  parte  in- 
flammationem, vel  in  corpore  toto  febrem 
constituit.  Inflammatio  quidem,  pro  morbo 

ipso 


27 


ipso  saepe  habenda  est;  inseruit  tamen 
aliquando  morborum  depulsioni.  Ad  nouae 
materiae  parationem  ( 1 1 7,2 1 8),  adque  vlcera- 
tionis  institutionem  posci  videtur;  fortasse 
quia  sanguinis  copia  opus  est,  cum  ea  dif- 
ficilius in  partibus  quibus  parcus  est  san- 
guis efficiantur;  vel  vt  excitetur  vis  va- 
sorum (252);  nam  de  arietationis  arteria- 
rum vtilitate  mechanica  nihil  est  audien- 
dum. Cum  corpus  alienum  per  vulnus  in- 
trauerit,  vel  pars  interna  corporis  ipsius 
emortua  iam  aliena  reddita  sit  (1^9),  cum 
obstructa  secretio  glandulam  sebaceam  irn- 
pleuerit,  cum  calculus  biliaris  per  cutem 
emittendus  sit,  cum  vena  medinensis  mor- 
tua, ob  mutationem  vel  tantum  vitalem 
vel  etiam  chymicam,  amplius  tolerari  ne- 
queat, cum  vulnus  per  sanguinem  solum 
conglutinari  non  potuerit;  initium  remedii 
fit  in  his  omnibus  ab  inflammatione;  quam 
dolor  saepius  comitatur.  In  glandulis  ab- 
sorbentium, a matejia  morbida  redeunte 
non  raro  excitatur  inflammatio ; nam  a con- 
sensu per  vasa  ipsa  ex  parte  propagato  de- 
riuare  difficile  est;  ea  vel  tumore  noxae 
transmissioni  obstare,  vel  potius  glandu- 
lam corroborare  videtur  ad  materiam  do- 
mandam 

mandam  (71).  Eae  autem  corporis  partes 
quae  acutius  sentiunt,  in  inflammationem 
procliuiores  sunt;  cutique  adeo  vicinae  fa- 
cilius eam  subeunt  quam  magis  ab  ea  re- 
motae (171),  quod  idem  de  vlceratione  eam 
insequente  verum  est : nam  cum  profunde 
penetrauerit  materia  aliena,  vel  morbida 
extiterit , retinetur  aliquando  innoxia  in 
corpore:  vel  si  dimoueatur,  fit  id  primum 
per  absorptionem  partium  simplicem,  postea 
cum  superficiei  appropinquauerit,  per  vl- 
cerationem  (15*  9).  Hinc  qua  arte,  sine  ani- 
mae regimine,  expellantur  corpora  aliena, 
intelligi  potest,  cum  nempe  facilius  ea  ma- 
teria tollatur,  qua  remota,  via  ad  superfi- 
ciem aperiatur.  Sunt  qui  inflammationem 
a tardiore  sanguinis  motu  deducere  conen- 
tur:  lii  videant  vt  caloris  augmentum  per- 
petuum cum  hac  opinione  conciliare  va- 
leant; quod  si  ita  fieri  verum  esset,  id  ad 
arteriarum  minutarum  contractionem  sim- 
plicem referendum  esset  Probabilior  est 
Hunteri  sententia,  qui  relaxationem  mor- 
bidam arteriolarum  incusat;  notatque  dolo- 
rem in  earum  diastole  praecipue  sentiri, 
pressuraque  leuari;  ideoque  motum  auctum 
solum  non  sufficere  ( 173  ).  Brandis  vim 

ipsam 

ipsam  vitalem,  in  tela  cellulosa  solito  for- 
tius agentem,  inflammationem  credit  con- 
stituere (200). 

XII.  I11  febribus  alii  vasorum  motum 
auctum  ipsum  morbum,  alii  remedium 
morbi  esse  statuunt  (14,  18,22,  148)«  Eum 
aliquando  in  inflammationem  promouendam 
augeri  vult  Moore  ( 1 1 8 ) • id  a corde  oriri 
in  equilibrium  nitente  Hufelandus  (22$*); 
qui  etiam  vires  omnes  corporis  hoc  modo 
a sensuum  instrumentis  aliisque  nobiliori- 
bus facultatibus,  ad  animales  tantum  par- 
tes in  materiam  domandam  reuocari  existi- 
mat (2$  1):  inde  quaedam  animalia  febri- 
citantia dormire.  Hofmannus  Cullenusque 
eundem  fere  effectum  respiciunt,  cum  a 
spasmo  in  partibus  exteris,  sanguinem  ver- 
sus internas  duci  asserunt  (21,  fg).  Para- 
lyses, spasmos,  arthritides,  catarrhos,  et 
morbos  alios  febre  superueniente  solui  te- 
statur Bergerus  (26);  vicus  cruris,  nasique 
inflammationem  inueteratam  a febre  con- 
valuisse Hunterus  (1^9).  In  multis  autem 
febribus  felix  refrigerantium  remediorum 
vsus,  credendum  facit  motum  sanguinis 
inordinatum,  vel  causam  eius  proximam 

saepius  morbum  ipsum  constituere  (47, 
15^):  si  autem  in  alium  diuersi  generis 
morbum  incidat,  hunc  vel  augere  vel  le- 
vare potest.  De  opii  effectu  febrili  longa 
est  quaestio:  id  alii  volunt  solummodo  sti- 
mulare, viresque  subito  exhaurire;  quae 
facilior  videtur  ratio:  alii  vim  medicatri- 
cem  contra  sedantem  huius  facultatem  niti, 
indeque  tumultum  inferre  (1^9).  Hufe- 
landus,  aliquanto  melius,  a virium  equi- 
librio  deriuare  conatur;  vt  augeatur  irri- 
tabilitas, sensibilitate  diminuta  (22$).  In 
exanthematibus,  febris  primaria  ad  facilio- 
rem materiae  secretionem  conducere  potest 
(ifi),  secundaria  ad  cutem  ab  ea  liberan- 
dam : ostendit  autem  hic  etiam  frigoris  in 
moderanda  febre  vtilitas,  arteriarum  mo- 
tum facile  nimium  fieri.  Videtur  adeo  eos 
errare  qui  febres  omnes  ad  salutaria  natu- 
rae conamina  referre  student. 

XIII.  Antequam  ad  secretiones  cete- 

1 .*  I 

ras  pergamus,  consideranda  est  ea  lymphae 
effusio,  quae  in  decursu  inflammationis  glu- 
ti nat  i nae  accidit;  quaeque  vel  eam  deter- 
minat, vel  aliis  vsibus  inseruit.  Termi- 
natio ea  an  per  vasorum  depletionem,  an 

per 


per  virium  in  actum  nouum  auersionem, 
an  alio  modo  efficiatur , non  facile  est 
dictu:  vsus  autem  quibus  inseruit  materia 
effusa  multiplex  est.  Vulnera  quae  per  san- 
guinem solum  sanari  non  potuerunt,  lym- 
pha glutinantur  ( ioi  , 1 1 f ) ; dum  portio 
eius  interim  exsiccata  id  quod  subtus  agi- 
tur defendit.  Ab  eadem  saepe  canorum 
diuersomm  parietes  inter  se  iunguntur ; 
quo  fit  vt  et  directe  leniatur  inflammatio, 
et  spatium  humorum  morbidorum  accu- 
mulationi non  relinquatur.  Obturantur 
aliquando  hoc  modo  venae  laesae  (15-9), 
post  puris  absorptionem  abolentur  caua  in 
quae  id  abscesserat  (126);  idemque  in  hy- 
drocele, hernia,  pleuritide  accidit,  passirn- 
que  in  telae  cellulosae  affectibus.  Ab  ea 
effusione  partibus  suppurationi  circumia- 
centibus  canetur,  ne  a pure  laedantur  (123): 
id  cum  in  erysipelate  non  eueniat,  latius 
hoc  in  mprbo  propagatur  iniuria  (i7f). 
Aneurysmatum  etiam  deuastatio  retardatur. 
Inutilis  autem  subinde  videtur  haec  secre- 
tio ; inque  suffocatione  stridula  noxia. 
Cum  110.ua  materia  quaecunque  paranda  est, 
initium  fit  semper  fere  a lymphae  effu- 
sionem eaque  non  raro  tuberculorum  mi- 
nuto- 

nutorum  formam,  in  vlceribus  praesertim 
assumit;  postea  in  partium  subteriacentium 
naturam  aliquatenus  conuertenda.  Hoc 
per  arteriarum  consensum  iieri  existimat 
Hunterus ; notatque  cutis  veteris  vicinae 
morbum  etiam  in  noua  statim  inueniri 
(ig^).  Certe  nisus  ille  formaturus,  aliis 
animalibus  non  negandus , homini  iam  ma- 
turo parcissime  adesse  videtur:  semper 

enim  in  initio  deforme  est  quidquid  repo- 
nitur (100);  id  tempore  procedente  ali- 
quantum quidem  perficitur,  vix  vnquam 

autem  facultate  vlla  exquisitiori  donatur 

/ 

(72,  106).  Vasa  tamen  neruique  certo  ad- 
esse videntur,  quorum  restitutio  ad  arte- 
riarum motum  referri  non  potest,  nisi  is 
ab  eadem  vi  dirigi  credatur,  quae  in  gene- 
ratione prima  operatur;  quare  cum  termi- 
nus incertus  sit,  simplicius  erit  omnia 
huiusmodi  nisus  formatiui  nomine  con- 
iunctim  tractari.  Hanc  inflammationem 
comitatur  saepe  vel  sequitur  terminatque 
puris  secretio;  quae  dolorem  lenire,  no- 
vaeque  materiae  parationi  fauere  videtur 
(176):  aliquando  morbida  nocere.  'Pus 

exsiccatum  non  raro  omnibus  emplastris 
praestat  (1275 170):  principio  flauius,  postea 

albidius 


albidius  esse  debet;  alio  morbo  interce- 
dente aliquando  supprimitur,  vel  ad  lym- 
phae speciem  accedit  ( i f 9 ).  Lymphae 

aliquando  et  puri  interuenit  serum,  eun- 
dem que  fere  vsum  in  inflammatione 
praestat. 

XIV.  Atque  haec  quidem  saepius  vel 
ab  iis  vasculis  effunduntur  quae  noua  sunt, 
vel  quae  sana  nihil  secernunt : praeterea  se- 
cretiones ordinariae  et  auctae,  et  diminu- 
tae, et  mutatae  iuuare  possunt.  Sudor 
(28)  a calore  nimio  copiose  profluit,  non 
solum  exhalatione  refrigerante  leuamen 
ferens,  sed  vasorum  etiam  turgorem  dimi- 
nuendo; confertque  plurimum  ad  immen- 
sam corporis  humani  facultatem  caloris  to- 
lerandi. Et  sudor  etiam  et  vrina  nimium 
potum  auehunt.  Subita  aliquando  sudoris 
profusio  ventriculo  succurrit,  nauseam  de- 
pellendo; qui  nexus  inter  cutem  ventricu- 
lumque maxime  notabilis  est;  causa  autem 
obscura : norunt  stomacho  laborantes  quanta 
cruditas  a cute  frigida  inertique  proueniat. 
Perspiratione  obstructa , vicem  eius  ali- 
quatenus explet  vrina ; quae  terminare 
etiam,  aeque  ac  aluus,  fertur  hydropem, 

arthritidem,  scorbutum,  cachexiam  (25); 
posteriora  quo  iure  dubiam  est:  pusque 
per  vrinam  excerni  visum  est  (159).  Glan- 
dula lacryrnalis  a stimulo  vel  oculis  vel 
ductus  lacryrnalis  viciniae  applicato  facil- 
lime ad  noxam  abluendam  mouetur:  isque 
fluxus  lacrymarum  tristitiam  subinde  leuare 
videtur,  an  quia  vasa  cerebro  propinqua 
depleantur,  incertum.  Membranae  omnes 
quae  mucum  parant,  nares,  bronchias, 
vretliram , aliosque  ductus  vestientes,  sta- 
tirn  ac  paulum  inflammationis  subierint, 
secretione  et  aucta,  et  extenuata,  et  magis 
vel  minus  in  pus  vergente,  morbo  subue- 
niunt  (172);  cum  enirn  in  his  glutinatio 
noceret,  fit  sine  lymphae  effusione,  inte- 
gra etiam  membrana,  suppuratio.  Glan- 
dulae saliuares  a corporibus  admotis,  aque 
cruditate,  ad  illa  arnouenda,  hanc  diluen- 
dam incitantur.  Ventriculi  succus  facile 
mutatur;  nam  quae  insueta  sunt  primo 
male  digeruntur,  paulatim  bene  ferri  inci- 
piunt; cuius  rei  exemplum  insigne  prae- 
bet aquila , animal  pure  carniuorum , quam 
Hunterus  eo  breui  perduxit,  vt  esca  de- 
mum farinacea  sola  bene  nutriretur : quan- 
quamque  cibi  varii  simul  quidem  concoqui 

possint, 

possint,  tamen  minus  ex  iis  hauritur  nu- 
trimenti, quam  cum  ventriculi  secretio  ad 

/ 

singulos  accommodetur.  Iecur  a materiae 
acris  vicinia  ad  bilem  subinde  copiosius 
euomendam  excitatur,  vt  eam  seuero  re- 
medio depellat;  glandulae  vasaque  per  in- 
testina mucum  distribuentia,  eiusmodi  ir- 
ritamento ad  diarrhoeae  liquorem  supplen- 
dum, prout  fibrae  musculares  ad  expellen- 
dum mouentur:  eam  diarrhoeam  mammis 
aliquando  nimio  lacte  turgentibus  succur- 
rere profert  e Smellio  ingeniosissimus  Dar- 
win  (if6):  quod  autem  de  absorbentium 
motu  retrogrado  suspicatur,  id  confirma- 
tione egere  videtur.  Menses  in  hysteria 
bono  euentu  augeri  dicuntur  (2$). 

XV.  Fluxus  autem  menstrui  aliqua 
est  cum  haemorrhagiis  affinitas;  vbi  arte- 
riae humori  alii  destinatae  sanguinem  effun- 
dunt ( 28  )*  Haemorrhoides  hypochondria- 
cis, melancholicis,  nephriticis,  ischiadicis 
prodesse  feruntur;  epistaxis  phrenitidi,  ce- 
phalalgiae (2$).  Quaecunque  sanguinem 
ipsum  parant  instrumenta,  copia  eum  ma- 
iori, vel  etiam  nimia,  post  euacuationes 
restituunt.  Cum  autem  casu  in  motus 

commoditatem,  aliumue  vsum,  fluido  ali- 
quo opus  fuerit,  id  facile  suppletur;  vt  in 
articulis  nouis,  gestatione  extra  vterum; 
vbi  sinouia,  liquor  amnii,  in  promptu 
sunt:  quinetiam  carnis  massam  sub  canis 
cute  insutam  quasi  a ventriculo  ipso  di- 
gestam , absorptioni  que  paratam  inuenit 
iuuenis  egregius  Alexander.  Secretiones 
singulae  a causa  particulari  non  facile  di- 
minuuntur ; glandulae  obstructae  materiam 
superfluam  parare  pergunt : cum  vero  fame 
vel  siti  imminuta  sit  sanguinis  quantitas, 
parcius  is  per  varios  ductus  exhauritur* 
Caloris  in  corpore  animali  euolutio  nullibi 
melius  quam  cum  secretionibus  tractari 
potest:  ea  prout  opus  est  vel  augetur  vel 
diminuitur:  augetur  aliquando  a stimulo 
frigoris:  pisces  ab  Huntero  glacie  circun- 
datae  multum  eius  soluerunt:  ouum  vi- 
vum diutius  frigori  restitit  quam  mor- 
tuum. Hinc  volunt  quidem  et  Hunterus 
(if9)  et  Brandis  (192),  vim  vitalem  di- 
recte in  calorem  agere;  probabilius  autem 
videtur  chymicas  etiam  vires  in  auxilium 
vocari  ( 1 n ).  Luculentissimo  Hunteri  ex- 
perimento constat  thermometrum  in  vre- 
thra  viui  mortuique  corporis  similiter  ex- 
positi. 

positi,  discrimen  non  maius  indicasse  quam 
quod  a circuitu  sanguinis  expectandum 
esset, 

XVI.  Volebant  veteres,  idemque  cre- 
dunt recentiorum  inulti,  febres  saepissime 
per  materiae  morbidae  diuersa  sub  forma 
excretioriem  teritiinari;  hancque  iudicatio- 
nem,  crisinue  nominant.  A februatione  fe- 
brem dici  notat  Stahlius  (19)-  Grunerus 
veterum  obseruationes  plurimas  collegit;  is 
febres  variae  indolis  aliquando  gangraena 
leuari  ($4)  confirmat,  aliquando  abscessi- 
bus , praecipue  parotidum , aliarumque 
glandularum,  exanthematibus,  sanguinis  e 
naribus,  vtero,  ano,  vesica,  profluuiis,  su- 
dore, saliua,  sputis,  vrina  nebulosa,  vo- 
mitu, aluo,  vel  ex  his  pluribus  simul;  ea- 
que  omnia  minutatim  prosecutus  est  (f6). 
Sydenhamus  pestem  optime  per  abscessum 
in  emunctoriis  solui,  febrem  pestilentem 
per  diaphoresin  tradit  (16).  Plurima  eius- 
modi  afferunt  Hof mannus  (23)  et  Eerge- 
rus  (27,  28)-  Gaubius  crises  apud  nos  ob 
frigus  vitaeque  rationem  rariores  esse  exi- 
stimat (fi);  materiaeque  morbidae  in  va- 
sis sicut  cibi  in  ventriculo  coctionem  lau- 

dat  (44).  Hufelandus  antiqua  cura  recen- 
tibus nectere  feliciter  saepe  conatus  est: 
hic  veteres  arcte  sequitur:  non  solum  cru- 
ditatis, coctionis,  solutionisque  stadia  di- 
stinguit, sed  diebus  etiam  criticis  pluri- 
mum tribuit:  id  magni  sane  momenti  et 
se  et  Gaertnerum  expertum  testatur,  vri- 
nam  morbo  furente  prorsus  acido  plios- 
pliorico  carere;  idque  nubecula  accedente 
reddi.  Nemo  certe  grauiora  pro  hac  opi- 
nione argumenta  protulit  (228)-  Hunte- 
rus  abscessum  nunquam  a morbo  tantum 
vniuersali  oriri  affirmat:  eumque  in  febri- 
bus fortuitum  esse,  aliquando  ob  resorptio- 
nem noxium  (177);  allectionem  autem  lo- 
calem totum  corpus  leuare  posse  non  ne- 
gat. Emptio  miliaria  iam  pro  morbi  parte 
agnoscitur:  conceduntque  omnes  plura  ex 
iis  quae  dicta  sunt  saepe  nocere  ($“2):  ea- 
dem arte  educta  vix  vnquam  prosunt : 
quare  non  quidem  contra  tantos  viros  has 
iudicationes  aliquando  existere  negandum 
est,  cum  etiam  manifestum  sit  in  inter- 
mittentibus a sudore  leuamen  (209);  cum 
aliis  autem  statuendum  videtur,  eas  multo 
minus  frequentes  minusque  vtiles  esse 
quam  veteres  existimabant. 

XVII.  Absorbentium  vasorum  quan- 
quam  fibrae  musculares  nondum  visae  sint, 
tamen  vix  dubitandum  est  quin  eorum  rao^ 
tus  aeque  ac  arteriarum  ab  irritabilitate  de- 
pendeat. Haec  et  in  materia  ipsa  corpo- 
ris per  moram  efioeta  atque  inutili  facta, 
et  in  aliena  variis  modis  introducta,  re- 
mouenda,  communi,  vt  quibusdam  placet, 
■cum  venis  funguntur  officio;  vt  aliis, 
iisque  grauioribus , solae  agunt.  Aer 
(201),  sanguis  (119),  extra  locum  suum  in 
corpore  praesens,  hydropis  aquae,  lac  ni- 
mium ( 1 f 6 ) , vtque  quibusdam  videtur, 
etiam  semen , in  abscessuum  resolutione 
pus  ipsum  ( 1 2 y ) , per  hos  canales  paulatim 
in  sanguinem  circumeuntem  feruntur , inde 
per  excretiones  amouenda.  Corpora  aliena 
solidiora,  si  per  secretionem  temporariam 
emolliri  possunt , partesque  corporis  ip- 
sius emortuae  aut  moribundae  (159)  ita 
consumuntur.  Id  si  fieri  non  potest,  pres- 
surae stimulo  mota  absorbentia,  eam  par- 
tem quae  fortius  inflammata  est,  quaeque 
saepius  inter  materiam  alienam  exitumque 
maxime  propinquum  commodumque  inter- 
iacet , corrodere  incipiunt : idque  eo  vsque 
prosequuntur , dum  hospes  molestus  sub- 

moneatur,  vrgente  simul  posterius  vel  par- 
tium subiacentium  contractione,  vel  nouae 
materiae  tuberculis;  via  interea  lympha 
coagulata,  ne  vicinia  laedatur,  munita. 
Comitatur  hanc  absorptionem  saepius  sup- 
puratio , praesertim  in  loco  superficiei  pro- 
piori: aliquando  abest,  vt  in  aneurysmate ; 
cui  carnes  atque  ossa  facile  cedunt.  Cuti- 
cula nunquam  absorbetur  (if9).  Musculi 
otiosi  absorptione  extenuantur:  nimis  longi 
abbreuiantur : vtriusque  exemplum  praebent 
musculi  suram  constituentes;  osse  fracto 
emarcescentes,  tendinique  Achillis  a repa- 
ratione longiori,  breuitate  se  accommodan- 
tes. Corpus  totum  in  atrophia  febribusque 
vtiliter  emaciari  suspicatur  Hunterus.  Cu- 
tis post  vulnera  ad  ea  facilius  occludenda 
contrahitur;  absorbentibus  forsitan  iuuan- 
tibus:  partes  etiam  ceterae  circumiacentes 
attenuantur,  vt  omnia  facilius  complanen- 
tur (9})*  Tumores,  remota  ad  morbum 
propensione,  simplici  absorptione  melius 
quam  vlceratione  consumuntur;  aliquando 
quasi  corpora  aliena  ad  superficiem  ducun- 
tur, deinde  inflammatione  excitata  cutem 
perforant  (15*9)*  Adeps  ad  corporis  fame 
exhausti  sustentationem  consumitur.  Hu- 

mor  in  diabete  ex  aere  per  cutem  hauri- 
tur. Ossis  fracti  asperitates  callo  non  ob- 
ductae reinouentur,  vel  vt  carnes  non  lae- 
dant, vel  vt  cartilagine  articulari  induan- 
tur; stimulante  in  id  frictione.  Callus  ni- 
mius amouetur,  dirigente  forsitan  nisu  for- 
matiuo.  Dentes  cum  exciderint , eorurn 
alueoli  complanantur;  ossis  processus  post 
luxationem  inutilis,  absorbetur.  Ossium, 
carnium , vel  cuius uis  generis  pars  mortua, 
si  vires  supersint,  non  vsque  adeo  pu- 
trescit dum  excidat,  quod  plura  incommoda 
afferret;  sed  nexu  inter  eam  et  id  quod 
sanum  est  exeso,  in  speciem  fere  in  ossi- 
bus ligni  ab  insectis  infestati,  nitide  deci- 
ditur. Id  in  ossibus  exfoliatio  dictum  est. 

> 

vult  Weidmann  separationem  nominari; 
qui  bene  descripsit  (141).  In  ossibus  ra- 
rioribus fit  ea  aliquando  intra  triginta  dies ; 
in  solidioribus  aliquando  ad  nonaginta  con- 
tinuatur. De  viuo  praecipue  osse  mortuum 
contihgente , terra  prius  absumitur;  deinde 
gluten  ipsum  ( 1 y 9 ) , nouaeque  materiae 
tubercula  mortuam  detrudunt:  aliquando 
autem  eam,  absorbentium  scilicet  suorum 
ope , perforant  ( 1 f 9 ). 

XVIII.  De  iis  ini  uriis  quae  nisus  for- 
matiui  ope  reparantur  agentibus,  id  in  me- 
moria retinendum  est,  nos  nomine  nisus 
formatiui  aliquid  designare,  quod  non  so- 
lum non  perfecte  intelligamus  (77),  sed 
multo  etiam  minus  quam  irritabilitatem, 
sensibilitatemue , quippe  quae  paucioribus 
simplicioribusque  legibus  subiectae  sint ; 
liaec  autem  facultas  in  tenebris  miracula 
agat.  Sanguinis  frigidioris  animantia  ea  vi 
multo  plus  quam  calidioris  pollere  notissi- 
mum est;  polyporum  redintegrationi  vix 
esse  limitem;  cochleis  tentacula,  caputque 
si  credere  licet  ipsum,  cancris  chelas,  la- 
certae pedem,  oculum,  renasci:  quorum 
exempla  cuique  sunt  in  promptu  (60,  86* 
102).  Cur  minus  in  animalibus  perfectio- 
ribus valeat  diuersae  assignatae  sunt  causae. 
Id  a structura  magis  complicata  deducit 
Huhnius  (107);  at  hominis  musculus  la- 
certae oculo  simplicior  est:  partim  etiam 
a vita  corrupta  Arnemannus  (f9).  Notat 
Soemmering  facultatem  hanc  eo  minus  ad- 
esse quo  maior  cerebri  ad  reliquas  partes 
proportio  ( 1 j 8 ) : probabileque  adeo  vide- 
tur, partes  corporis  humani  singulas  non 
satis  sui  esse  iuris  vt  facile  renouentur. 

Vult 

Vult  Metzger  quo  debilior  sit  vis  neruo- 
rum,  eo  faciliorem  esse  reparationem  (i  f 4): 
idque  exinde  fieri  potest,  quod  pama  vis 
vitalis  copia  tenacius  adhaereat  (69).  Bran- 
dis  tumultum  nimium  ab  in  i uri  a excitari 
existimat,  inque  eo  vim  vitalem  consumi 
(196).  Plantis  autem  redintegrationem 
omnem  negat  Huhnius  (105).  Aliqua  ta- 
men eius  facultatis  portio  certe  homini 
contigit  ( $ f ).  Si  amputetur  membrum, 

renasci  nequit;  id  tantum  agitur,  vt  vul- 
nus quam  citissime  claudatur.  Particula 
ab  apice  linguae  excisa  non  reponitur, 
multo  maius  tamen  ad  basin  eius  vicus  im- 
pletur: hiatusque  omnis  eodem  modo  ac 
excauatio  reparatur  (132).  Nutrimentum 
incrementumque  partium  simplicitatis  gra- 
tia huc  simul  adduntur. 

XIX.  Vasa  sanguifera  ad  partis  cuius- 
cunque sustentationem  ante  omnia  suppleri 
debent.  Coagulum  vel  sanguinis  vel  lym- 
phae in  corpore  mansurum , mox  vasis  vn- 
dique  peruium  redditur,  quae  a partibus 
hinc  et  inde  circumiacentibus  exeunt,  in- 
que eas  redeunt : eaque  massa  mox  in 
membranae  cellulosae  speciem,  inue  aliam 

conuertitur.  Quo  hoc  fiat  modo  minime 
innotuit;  potest  autem  motus  sanguinis  irr 
venulis  oppositis  talem  stimulum  ad  arte- 
riolas transmittere,  vt  hae  se  versus  illas 
protrudant,  inque  eas  demum  inserantur 
(184);  vel  cum  non  semper  ex  vtraque 
parte  opponantur  vascula,  potest  materiae 
effusae  contactus  vasa  ad  laterales  ramos 
venulis  et  arteriolis  communes  emittendos 
incitare.  Vasa  vetera  extendi,  nouaque  iis 
adi  ungi  credit  Hunterus  (1^9);  etiam  ora 
se  per  consensum  amplexari,  vasculaque 
e secretoriis  circulatoria  fieri.  Eiusmodi 
coniunctionem  negat  Moore  (120);  exem- 
plum autem  pulcherrimum  atque  singulare 
ex  oculo  adducit  Hunterus,  vbi  corneae 
arteriola  dissecta  post  breue  tempus  iterum 
coalescit  (167).  Idem  in  coagulo  ipso  vasa 
nasci  suspicatur : credit  enim  se  eorum  ru- 
dimenta per  iniectionem  implesse,  ante- 
quam vlla  e vicinia  vascula  accederent  (i6f). 
In  vulneribus  sine  contusione  factis,  quae- 
que nihil  materiae  ademerint , sanguis  ipse 
effusus  primum  oras  coniungit,  deinde 
vasis  receptis  nexum  solidum  sincerumque 
facit,  mox  aliquantulum  in  partis  laesae 
naturam  assimilandus.  Vasa  in  cerebri  noua 

materia  impleuit  Arnemannus  (67);  in  aliis 
partibus  alii  (88)*  sed  tantummodo  mi- 
nora: fibris  muscularibus,  vt  Quesnaio, 
neruisque,  vt  aliis  placebat,  donari  non 
credit  Hallerus  ( $ 7 ).  Demptis  in  cane  tu- 
nicis arteriae  carotidis  externis  partes  cir- 
cumiacentes  coierunt  et  aneurysma  praeca- 
verunt (15-9).  Absorbentia  cum  nouis  car- 
nibus renasci,  parum  dubium  est:  ea  tu- 
berculis prodeuntibus  adesse  ex  eo  arguit 
Moore,  quod  saepe  saliuationes  e mercu- 
rialium  in  vlceribus  vsu  occurrant  (124). 

XX.  Minores  neruorum  ramulos  par- 
tibus regenitis  non  deesse  probabile  est. 
Tubercula  recentia  acute  sentire,  ideoque 
neruos  inesse  tradit  Moore  (124);  eos  au- 
tem, sicut  vasa,  cicatrici  minus  copiose  tri- 
bui; quae  etiam  papillis,  tactus  instrumen- 
tis, omnino  careat  (129).  Ossi  nouo  adesse 
neruos  affirmat  Brandis  (197).  Alii  ma- 
teriae nascenti  sensum  negant  (82,  90,  92, 
108);  neque  cicatrici  concedunt  ( 96  b ). 
Neruorum  autem  maiorum  laesorum  aut 
diuisorum  difficillima  est  restitutio.  Con- 
firmabant olim  alii  eos  perfecte  in  quadru- 
pedibus redintegrari;  inque  homine  ipso 

sensum  post  biennium  redire:  ea  alii  ne- 
gabant. Dubitationem  autem  omnem  per 
experimenta  numerosa  accuratissime  in  ani- 
malibus instituta  Arnemannus  demum  su- 
stulit, vir  et  ingenio  et  morum  comitate 
insignis.  Inuenit  enim  extremitates  ner- 
vorum maiorum  dissectas  in  schirri  spe- 
ciem abire:  motum  aliquando  restitui  (62), 
sensum  nunquam : tamen  animalia  miro 

modo  sine  neruorum  multorum  auxilio  vi- 
vere posse.  Vtrinque  par  vagum,  alterum 
intercostalem,  vtriusque  cruris  antici  ner- 
vos maiores,  ambosque  ischiadicos  disse- 
cuit; neque  mortuum  est  animal,  neque 
membra  emarcuere  (6j).  Minores  nerui, 
modo  in  contactu  mutuo  retinerentur,  ali- 
quando ita  conglutinabantur,  vt  etiam  sen- 
sus maneret  (61,  1^4).  Canem  intra  sex 
menses  post  neruuos  diuisos  vocem  rece- 
pisse affirmant  Cmikshankius  Haightonus- 
que:  de  sensu  nihil  videntur  ohseruasse 

(25?).  Notabile  autem  est,  cum  nefui  tam 
imperfecte  restituantur,  tamen  medullae 
spinalis  duabus  tertiis  dissectis,  motus  fa- 
cultatem rediisse  (6 4);  cerebrumque  ipsum 
inter  eas  partes  numerari  posse  quae  pro- 
xime ad  pristinam  integritatem  accedant: 

vulnera 

vulnera  eius  partim  tela  cellulosa,  partim 
materia  corticis  cerebri  non  dissimili  im- 
plentur, quam  vsui  proprio  inseruire  Ar- 
nemannus  existimat  (6f). 

XXL  Cum  pars  quaecunque  corporis 
sanguine  non  destituta,  ita  laesa  fuerit,  vt 
vacuum  super  iniuriam  cauum  que  spa- 
tium pateat;  post  inflammationis  saepius- 
que  suppurationis  accessum , effunditur 
lympliae  portio , colore  albido , vel  in  os- 
sibus  ad  caeruleum  (1^9),  aut  rubellum 
vergente:  haec  coagulata  mox  vasa 
et  neruos  recipit  (8*5  90,  91),  tuberculo- 
rumque formam  assumit,  quae  quanto  mi- 
nora et  rubriora  tanto  saniora  sunt  (182); 
ea  deinde  paulatim  confirmantur,  pusque 
et  lympham  in  vsum  vlteriorem  deferunt 
(182):  vbi  fieri  potest  contractione  sua  par- 
tes circumiacentes,  vt  labori  parcatur,  vn- 
dique  attrahunt  (i8f);  postea  denique  in 
loci  naturam  magis  vel  minus  assiinilantur 
($6,  8o>9^  108,  124,  179,  1 8 0*  In  absces^ 
suum  aeri  expositorum  ( 1 2 s ) fundo , sub- 
que  corporibus  vlceratione  dimouendis, 
pullulat  saepius  huiusmodi  materia:  ea 
raro  sine  pure,  aliquando  tamen  (180) 

produ- 

producitur.  Nihil  autem  perfectius  hoc 
modo  restituitur,  quam  tela  cellulosa:  in 
quam  etiam  transitus  a sanguinis  lymphaeue 
coagulo  facillimus  est  (58);  vnde  ea  defectus 
plurimos  supplet.  Corpora  aliena  non  ex- 
pellenda hac  frequentius  circumdantur; 
globuli  plumbei  (122),  spinae,  acus  (?9)> 
aliaque;  etiam  calculi  vesicae;  foetum  ita 
inuolutum  octo  annos  extra  vterum  man- 
sisse testatur  Blumenbachius  ( 73 ).  Ea 
membrana  prout  opus  sit  facile  protrahi- 
tur; quod  in  pulmonum,  intestinorum, 
etiam  tendinum  renatorum  (153),  cum  vi- 
cinis partibus  nexu,  ad  motum  permitten- 
dum euenit.  Scrotum  in  hydrocele  in  im- 
mensam magnitudinem  sine  dolore  auge- 
tur. Confert  forsan  ad  id  contractilitatis 
remissio,  interposita  simul  noua  materia 
(i 86).  Nullas  membranas  perfecte  renasci 
affirmat  Arnemannus  (68).*  alii  os  nouum 
medullari  membrana  vestiri  (147):  peri- 
craniumque, vel  membranam  similem,  re- 
stitui (99,  114);  non  autem  duram  ma- 
trem (99).  Membranam  mucosam  vrethrae, 
faucium,  bronchiorum,  intestinorum,  post 
vlcerationem  reparari  testatur  Moore 
134).  Nouis  articulis  ligamentum  capsu- 
lare. 

lare,  e tela  cellulosa  compactum,  circum- 
ponitur* 

XXII.  Quaedam  autem  sibi  propria 
habet  cutis  regeneratio;  inque  eo  crystalli- 
zationi  similis  est  (187),  quod  noua  a ve- 
teri saepius  excrescat,  statim  ab  initio  spe- 
cie cutis;  raro  simul  a puncto  vno  atque 
altero  ab  viceris  oris  distanti  incipiens: 
etiam  morbis  cutis  adiacentis  laborat,  vt 
multum  hic  consensus  valere  videatur.  Si 
id  cutis  cetera  admittit,  multo  minor  fit 
cicatrix  quam  fuit  vulnus,  aliquando  vige- 
simam tantum  superficiei  eius  partem  ae- 
quans (114):  quam  minimam  autem  fieri 
ea  etiam  de  causa  vtile  est,  quod  pristina 
cute  debilior  sit,  vlcerationemque  facilius 
subeat.  Nunquam  aut  libero  fruitur  motu 
noua  cutis  (i88)>  aut  contractilitate  dona- 
tur (189);  quare  iure  imperfecta  dicitur 
(i  10);  albida  est,  quia  pauca  sunt  vasa; 
nitida,  quia  papillae  nullae:  pellibus  etiam 
animalium  maceratis  excidit  (40).  Piete 
mucosum  alii  renasci  negant,  alii  affirmant 
(97):  cum  id  reuera  inconstans  sit.  Ae- 
thiopibus modo  pallidior,  modo  nigrior  est 
reliqua  cute  cicatrix  (129,  190).  Cuticula 

cicatrici  a quibusdam  denegatur  (104% 
forsan  quod  praemature  quaesierint : testan- 
tur enim  Hunterus  et  Moore  epispastico 
vel  maceratione  epidermidem  perfectam  se- 
parari posse:  tamen  lianc  primo  pulposam 
esse,  multotiesque  ante  decidere  quam  firma 
maneat  (128,  130,  189)*  Cuti  integrae  fa- 
cillime redditur.  In  pedibus  manibusque, 
a frequenti  violentaque  compressione,  in- 
crassatur cuticula,  inque  callum  abit.  Vn- 
gues  auulsos  suppleri  quotidianum  est:  eos 
autem  ad  apicem  articuli  secundi  digito- 
rum, amisso  primo,  nasci,  aliquanto  ra- 
rius (f^,  71).  Pili,  si  penitus  adempta 
fuerit  cutis,  eorumque  adeo  radices  secum 
abstulerit,  nunquam  redeunt,  cum  nulla 
glandula  renascatur  (8^,98,  i^):  si  autem 
radicum  basis  relicta  sit,  restituuntur  pili 
(191).  Villi,  vellera,  capilli,  frigore  ro- 
borantur, vt  ei  scilicet  resistere  possint. 

XXIII.  Musculi  singuli  quibus  prae- 
cipue vtuntur  athletae  opificesque  varii 
rnole  et  robore  notabiliter  augentur:  vri- 
11  ae  bili  sue  ductu  calculo  obturato,  incras- 
satur vesica  ad  humorem  expellendum. 
Musculus  autem  vulneratus  tela  cellulosa 

repa- 


reparatur ; fibrae  ipsae  non  regenerantur 
( 8 f , ii 2);  vbi  enim  iunctio  facta  est , ibi 
in  contractione  nullus  tumor  est  ( 1 3; ). 
Eadem  etiam  membrana  musculus  lacera- 
tus vel  in  os  infigi  (89,  147),  vel  cum  par- 
tibus circumiacentibus  necti  potest  (59). 
Rupto  tendine  interponitur  primo  coagu- 
lum sanguinis;  quod  deinde  lymphae  simi- 
lius deuenit;  postea  carnosa  specie  (gf, 
109,  n 1);  postremo  tendinea  est  (15-9). 
Aliquando  tendo  per  lympham  effusam  sine 
suppuratione  sanatur  (1^9);  aliquando  sup- 
purat. In  cane  fila  tendinea  ab  osse  re- 
nato in  acetabulum  transeuntia  inuenit 
Koeler  (79).  Patellae  fractae  partes  si  pro- 
xime a se  inuicem  absint,  callo  sicut  ossa 
cetera  iunguntur  (ifi);  sin  remotiores  sint, 
sinouia,  vt  Moorio  placet,  ossis  formatio- 
nem impediente , cum  adiacente  membrana 
cellulosa  per  lympham  efFusum  nectuntur; 
eaque  membrana  mox  liberior  fit,  tendi- 
nem imitatur,  motuique  optime  inseruit 
( 1 36  ) , quem  callus  longus  non  permisis- 
set. Multo  magis  frequens  est  hic  exitus 
(84);  fit  autem  citius  iunctio  per  callum. 

V ' ‘ 

XXIV.  In  ossibus  ideo  perfectior  est 
redintegrationis  facultas  (94,  142),  quia 
simplici  structurae  atque  vsui  facilius  sup- 
pleri potest.  Id  errore  miro  negabant  ve- 
teres (6):  recentiores  abunde  celebraue- 
runt.  Cum  fractum  fuerit  os  quodcunque, 
redundat  lympha  e partibus  circumiacen- 
tibus , massamque  carneam  ( 1 1 $ ) compo- 
nit, quae  principio  deformis  est  (135), 
que  omnia  ossis  fragmenta  complectitur; 
mox  cartilaginea  ht,  in  cranio  autem  mem- 
branacea; deinde  deponitur  paulatim  cir- 
cum arterias  ( 1 3 f ) ossea  materia , initio  ab 
osse  veteri,  aque  aliis  quibusdam  punctis 
sumpto  (157);  fonnaque  aliquatenus  pri- 
stina et  vsus  restituitur  (147).  Non  au- 
tem semper  ossi  vero  similis  est  hic  callus; 
inodo  fibrosus,  modo  ebori  similis,  den- 
siorque  quam  os  reliquum  (87 , I4f):  si- 
cutque  cuti  cicatrix  minus  firme  adhaeret, 
ita  nec  hic  intime  cum  veteri  osse  coale- 
scit ; orbem  enim  illum  qui  foramen  a mo- 
diolo factum  implet  postea  extrudi  saepe 
posse  tradit  Riehterus  ( 8 1 ).  De  calli  fon- 
tibus variae  sunt  sententiae  (87);  quidam 
a periosteo  prope  solo  deriuari  volunt 
(S7,  144);  quidam  ex  osse  praecipue;  si- 

que 

que  auxiliatur  periosteum,  tamen  os  adeat 
necesse  esse,  vt  vasa  per  consensum  ad 
osseae  materiae  depositionem  moueantur 
(1^9).  Proferuntur  contra  experimenta  vbi 
os  totum  sublatum  erat,  eque  periosteo 
solo  renatum  (146).  Videtur  autem  omnia 
ea  quae  adiacent,  aliquid  ad  callum  con- 
ferre (66,  87*  14?  )•  Is  i11  planis  ossibus 
tardius  producitur  (145):  cuboidea  non 
regenerari  affirmat  Weidmann  (14O.  Se- 
nibus grauidisque  difficile  coeunt  ossa. 

XXV.  Capite  integro  femoris  in  cane 
exciso,  locum  impleuit  massa  rotunda  mo- 
tui bene  accommodata  (79).  In  necrosi 
cum  interna  pars  ossis  vires  vitamque  per- 
diderit, circumponitur  externe  quantum 
ad  membrum  sustinendum  sufficiat.  Cor- 
ticem autem  aliquando  tantum  intumescere, 
nec  nouum  os  apponi  refert  Weidmann 
(144).  Cum  cortex  etiam  mortuus  sit,  ad- 
iicitur  tamen  adhuc  ab  exteriori  parte  noua 
materia ; nihiloque  minus  in  articulis  ipsis, 
vbi  a ligamentis  nasci  videtur  ( 1 9 ).  I11 

vertebrarum  carie  excrescit  saepe  os  ad 
eam  partem  fulciendam  in  quam  fit  incur- 
vatio (1J9).  Dentes  cum  detriti  sint,  in- 

tus  materia  non  propria  quidem,  ossea  ta« 
men  reficiuntur  (95').  Cum  femoris  vel 
liumeri  os  luxatum  sit,  neque  in  locum 
repositum,  vrgetur  id  in  peluem  scapu- 
lamue,  pressuraque  inflammationem  inci- 
tat; quae  ad  osseam  materiam  effundendam 
tendit:  ea  in  centro  excrescere  nequit,  cum 
ibi  potius  ob  compressionem  vetus  ab- 
sorbeatur, in  marginem  itaque  acetabuli 
specie  eleuatur,  articuloque  nouo  inseruit 
(1^9).  Exempla  praebent  non  raro  ossium 
morbosorum  thesauri  (74).  Motus  autem 
non  semper  perfecte  restituitur.  Leporis 
pede  amisso  prodiit  in  auxilium  massa 
deformis  ossea  (76):  quae  potius  inflam- 
mationis sequela  quam  nisus  fomiatiui  ef- 
fectus fuisse  videtur.  Singularis  autem  est 
eius  ossis  generatio  quo  foetus  per  quadra- 
ginta sex  annos  indutus  in  abdomine  man- 
sisse dicitur  ( 3 2 ) ; cum  hoc  officium  sae- 
pius a membrana  cellulosa  praestetur.  Ossa 
triquetra  in  hydro  cephalicis  ideo  nasci  exi- 
stimat Blumenbachius  vt  expeditius  obte- 
gatur maior  moles  (74).  Si  suppuratio 
ossi  accesserit,  materia  noua  tuberculorum 
forma  pullulat;  tardius  autem  quam  in  ce- 
teris partibus  (108)*  idem  aliquando  sine 

suppuratione  accidit  ( i f 9 ) : parsque  mor- 
tua absorbentium  ope  iam  soluta  ab  eius- 
modi  massa  detruditur.  Ossa  non  viden- 
tur membrorum  vsu  augeri.  Cartilaginem 
etiam  renasci  negabant  antiqui;  (6,  1 1)  idem- 
que  fere  Hallero  placuit  (96);  alii  satis  re- 
futarunt. Si  enim  cartilago  laesa  in  os 
conuertenda  erat,  ea  osse  reparatur;  sin 
minus , cartilagine , vt  in  aure , naribus 
( 1 f 9) , trachea  ( 90 ),  Testaturque  Hunte- 
rus  eam  in  morbis  articulorum  ita  destru- 
ctam, vt  asperitas  motu  sentiatur,  postea 
perfecte  conualescere  ( 1 f 9 ). 

XXVI.  Vbi  sensibilitas  aliquid  ad  morbo- 
rum depulsionem  confert,  id  saepius  volun- 
tate intercedente  efficitur.  Pro  lege  vniuersa- 
li,  in  omnium  animalium  conseruationem  ne- 
cessaria, haberi  potest,  placere  quae  prosint, 
dolere  quae  noceant:  vel  vt  aliis  verbis 
dicatur,  ea  quae  in  praesens  iucunda  sunt, 
futura  etiam  commoda  post  se  trahere:  aU 
que  haec  positio  tanto  fere  frequentius  vera 
quam  falsa  inuenitur,  quanto  in  tota  re-* 
rum  natura  bonum  malo  praeeminet.  Ab 
externis  rebus  vix  accidit  iniuria  sine  subito 
doloris  sensu ; non  latet  vulneris  inflictio, 

neque  ignis  applicatio.  Piupto  musculo  vel 
tendine  liomo  sibi  permissus  nunquam  vti 
conatur;  neque  plus  in  eos  arbitrii  quam 
in  cor  habet,  nisi  aliquando  ab  animi  af- 
fectu violento  moneatur  Ligamenta 

vim  passa  doloris  sensum  accipiunt,  quo 
sani  carent ; vt  scilicet  quiete  fruantur  ( i f 9). 
Nimia  sensuum  singulorum  excitatio  dolet: 
meridiani  solis  radii  oculos  auertere  co- 
gunt; fragores  subiti  auribus  ingrati  sunt. 
Olfactu  materiam  putrescentem  fugere  mo- 
nemur, quae  morbos,  rarius  forsan  quam 
vulgo  creditur , tamen  aliquando  certe  pro- 
ducit: idem  aeque  ac  gustus  cibos  noxios 
auersari  iubet;  quanquam  homo,  praeser- 
tim cultior,  multo  minus  his  facultatibus 
quam  alia  animalia  valeat.  Cutis  pruritus 
in  munditiem  tendere  videtur  (ifj).  Ca- 
lor nimius  ad  aerem , frigus  ad  solem  quae- 
rendum instigat.  Stimulus  eorum  quae  e 
corpore  excernenda  sunt,  ad  varias  eua- 
cuationes  excitat.  Motus  insto  vel  maior 
vel  minor,  lassitudinem  aut  taedium  indu- 
cit; quorum  hic  ad  laborem,  ille  ad  re- 
quiem  somnumque  impellit.  Solitudo, 
tristitiam,  morositatem,  cruditatem  secum 
ferens , a propensione  naturali  ad  frequen- 
tiam 

tiam  hominum  colendam,  a coetibus  pu- 
blicis, ab  amore,  a coniugio  debellatur. 
Hinc  thermae  celebritate  fruuntur,  quae 
ipsa  magis  ex  se,  quam  ex  aquarum  virtute 
sustinetur.  Vrbis  contra  satietas,  accedente 
grata  vice  veris  et  Fauqni,  ad  rus  beatum 
reducit. 

XXVII.  Sitis  famesque , si  morbi  me- 
rentur appellari,  in  remedium  directe  ten- 
dunt. Videtur  sitis  a pharyngis  praesertim 
siccitate  oriri,  cum  ob  humoris  in  corpore 
defectum  minus  copiosa  fiat  secretio.  Fa- 
mes praecipue  in  ventriculo  sentitur,  e 
consensu  cum  systemate  vniuerso  deficiente 
nata;  qua  'consensus  facultate  ventriculus 
longe  ante  omnia  alia  pollet ; aliquid  etiam 
ad  famem  conferre  potest  irritabilitatis  in 
ventriculo  accumulatio;  si  autem  ea  sola 
esset  causa,  fames  per  somnum  plurimum 
augeretur.  In  his  omnibus  nondum  certo 
distincteque  determinatum  est,  quantum 
naturae , quantum  experientiae  debeatur. 
Suspicatur  Hunterus,  infantem  etiamsi  sine 
cerebro  nasceretur , si  forte  caderet  brachia 

extensurum  fore:  id  creditu  difficile  est. 

Famem  autem  etiam  ante  experientiam  ad 

cibum  sumendum  incitare , olfactumque 
ad  eum  ducere  posse , pulcherrimum  Ga- 
leni experimentum  docet,  lioedo  e matre 
exsecto  institutum.  Neque  id  viris  quibus- 
dam summis  ( i f f ) facile  concedendum  est, 
omnes  huiusmodi  instinctus  ad  simplicem 
experientiam  traditionemque  quandam  re- 
ferri posse,  cum  plurima  tamen  sint  in  re- 
rum natura  de  quibus  modeste  ignoran- 
tiam fateri  debemus ; quae  autem  vulgus, 
nunquam  sine  causae  vxnbra  contentum, 
errore  ex  altera  parte  ignauiori , a dei  omni- 
potentis, quasi  verou  ciici  xocxlvov  ovqqvvtos 
(2?f)>  propria  directaque  operatione  dedu- 
cit: contra  quod  cum  olim  niterentur  phi- 
losophi praestantissimi,  a nubibus  nec  a 
joue  et  fulmen  et  imbres  nasci  affirmantes, 
a comicis  pro  profanis  traducebantur.  Ci- 
bus autem  nolenti  stomacho  non  est  ob- 
trudendus: vt  magis  dubia  omittam,  exenu 
pium  vidit  Hunterus  vbi  per  decem  dies 
nihil  assumptum  est , idque  bene  cessit. 
In  morbis  saepe  salutari  fine  appetitus  ex- 
citantur (48) : neque  his  temere  aduersan- 
duni  est.  A doctissimo  Bakero  demonstra- 
tum est,  indulgentem  sibi  modice  hydro- 
pem non  magis  crescere  quam  sitientem 

(f4):  veteres  cum  violentius]  oppugnarent, 
cibumque  etiam  necessarium  denegarent, 
miseris  aliquando!  modis  aegrum  necabant 
(8).  In  febre  frigidae  potio  copiosa  sani- 
tatem non  raro  restituit;  aliquando  vero 
nocere  potest.  Caloris  intolerantiae  iam 
per  modicum  frigus  obsequuntur  medici 
peritiores:  olim  stragula  in  perniciem  coa- 
ceruabantur.  Denique  lioc  agmen  insigni 
exemplo  claudere  potest  ars  ipsa  medicinae 
(48),  quae  cum  omnes  apud  gentes  inue- 
niatur;  homini  naturalis  dici  potest;  neque 
tamen  constantius  salutaris  fuisse  videtur 
quam  ceterae  corporis  vires, 

XXVIII.  Iam  ad  ea  transeundum  est 
quae  ex  vis  vitalis  diuersa  copia  pendent. 
Hac  in  re  lex  ferme  vniuersalis  confirmari 
potest,  in  valetudine,  moribus,  artibus, 
grauissima : vires  nempe  a stimulo  appli- 
cato in  praesens  exhauriri  (1^9, 20$);  postea 
autem,  quantum  permittit  corporis  robur, 
maiori  copia  reddi  (139):  contra  detracto 
stimulo  in  praesens  accumulari , deinde 
paulatim  minui.  Vtque  alii  motus,  ita  ii 
qui  morbos  constituunt,  eodem  stimulo  in- 
citari per  vsum  desinunt  (4,  49,  1^7,  220). 

Ftustici  cum  ad  magnas  vrbes  accedunt, 
in  morbos  praecipue  eos  qui  contagione 
propagantur,  facile  in  initio  incidere  so- 
lent: cum  aliquandiu  ibi  habitauerint , mi- 
nus ab  omnigenis  efiluuiis  afficiuntur.  No- 
socomae,  medici,  natu  maiores,  contagio- 
nes temnunt  ceteris  lethales  (215).  Hanc 
tamen  consuetudinem  alios  morbos  in- 
ferre existimat  Hunterus;  eamque  quasi 
ignauiam  saepe  medicina  tollendam  esse 
Hufelandus  (223);  tamen  in  coctionis  stadio 
vtilem  esse  concedit  (229).  Cum  vero  pro- 
pria variolarum,  morbillorum,  pertussis, 
contagio  semel  in  corpus  egit , ita  exhausta 
est  eam  materiam  secernendi  facultas , vt 
nullus  supersit  recidiuae  locus  (15-7,  21 3). 
Quibus  autem  sub  conditionibus  eo  tan- 
tum vsque  hanc  legem  operaturam  expe- 
ctandum  sit,  vt  facultas  exhausta  maneat, 
maior  eius  copia  nunquam  redeat,  id  sola 
docet  experientia  (222).  Suspicari  etiam 
licet  complures  morbos  ea  de  causa  de- 
crescere , quod  materia  ea  quaecunque  mo- 
tus morbidos  excitat , in  partes  iam  stimulo 
assuetas  amplius  agere  nequeat.  Valetu- 
dinarios saepe  longaeuos  esse  memorat 
Gaubius  (49).  Dolor  omnis  et  tristitia 

spatio 


spatio  ipso  leuatur;  nec  minus  fugax  est 
gaudium : cum  modica  homini  tutiora  sint. 
Calorem  facile  ferre  fabri  discunt,  quique 
metalla  fundunt ; carbones  candentes  in  os 
iniicere  circulatores  quidam  audent,  tabaci 
fumum  haurire  gentes  prope  integrae.  Va- 
pori arctico,  calorique  tropico,  assuesci- 
tur idem  homo.  Lux  quae  statim  e tene- 
bris venienti  dolorem  facit,  mox  facile 
sustinetur.  Syenenses  olim  Cataduporum 
sonitum  hebetato  aurium  sensu  melius 
ferre,  nescio  an  vere,  dicebantur.  Culi- 
cum, cimicumque  puncturae  a consuetis 
vix  sentiuntur. 

XXIX.  Viscera  etiam  stimulos  insoli- 
tos sufferre  discunt.  Homini  qui  diu  vini 
Lusitani  congium,  spiritusque  destillati  li- 
bras duas  quotidie  ingurgitauerat , viscera 
omnia  post  mortem  sana  atque  firma  in- 
venta esse  traduntur.  Alii  in  cibum  con- 
coquendum quotidie  tribus  quatuorue  taf- 
tari  emetici  granis  opus  erat : is  autem  non 
multos  menses  vixit.  Salis  Glauberi  libram 
dimidiam  quotidie  sumptam  esse  refert 
Hufelandus  (221).  Opii  tantum  multi  li- 
benter deuorant,  quantum  hominem  sa- 

num  occideret*  Tabacum  varia  in  forma 
vsu  fit  gratum  (220).  In  his  videtur  et 
sensus  consuetudine  diminui,  et  irritabili- 
tas ita  accumulari,  vt  nisi  a stimulo  solito 
abducatur,  nimia  copia  molesta  sit.  Va- 
riarum autem  in  corpore  virium  commu- 
nio ea,  qua  impertitur  ex  hac  parte,  in 
refectionem  illius,  portio  vis  vitalis,  quae- 
dam aduersus  morbos  auxilia  affert*  Huic 
debetur  leuamen  istud  breue  quod  in  ani- 
mi defectione  subuenit.  JJolor  acutus,  pa- 
vor, moeror  subitus,  gratum  obliuium  in- 
ducunt; idem  locali  e causa  ictus  capitis; 
acerrimus  autem  dolor  id  nimium  exci- 
tando prohibet.  In  sanguinis  profluuiis 
haec  requies  coagulationi  circa  arteriarum 
ora  fauet.  Hinc  etiam  dolor  maior  mino- 
rem leuat  (2,  160);  multoque  magis  pru- 
ritum: cantharides  dolori  spastico  succur- 
runt (2 19).  Sympathiae  vtilitatem  hinc 
petit  Hunterus,  vt  dolor  per  consensum 
diuisus  minus  incommodet.  Amentiae  fe- 
brem cessisse  auctor  est  inter  alios  Bran- 
dis  (210);  scabiei  dysenteriaeue  melancho- 
liam vel  epilepsiam  Hufelandus  (223);  ca- 
pitis exanthemati  epilepsiam  cephalaeamque 

Bergerus  (30).  Intestinorum  motus  ventri- 
culo i 

culo  laboranti  aliquando  subuenit;  contra- 
que  vomitus  aluo  (f).  Podagra  corpori  toto 
saepe  prodest  (17,  174).  Haec  omnia  a' 
nisu  quodam  facultatum  omnium  in  equi- 
librium  tendentium,  deriuare  studet  Hu- 
felandus , eumque  antagonismum  nomi- 
nauit  (224). 

XXX.  Perpauca  a vi  illa  consuetudi- 
nis orta,  qua  id  quod  semel  vel  saepius 
praecesserit  facilius  repetitur  (2,04) , ad  rem 
nostram  pertinent;  nisi  quod  vis  vitalis 
vbi  maiore  eius  copia  opus  sit,  ex  vsu  fa- 
cilius suppleatur ; Musculi  exercitatione 
cum  crescunt,  tum  pro  ratione  magnitudi- 
nis foitioies  fiunt  1 sensus  que  singuli  mi- 
rifice vsu  acuuntur  (20f).  Potius  autem 
morbis  fauere  videtur  haec  facultas  (41); 
hinc  a venere  nimia  perniciosa  genitalium 
agilitas  (206);  hinc  erysipelatis  reditus  in 
partem  semel  id  passam;  hinc  intermitten- 
tium accessiones,  tempore  fere  stato  inci- 
dentes, ob  motus  animales  memoria  qua- 
dam associatos  (214).  Facultas  enim  im- 
pressiones certo  ordine  associandi,  vt  vna 
alteram  quasi  stimulus!  excitet , in  ce- 
rebro quidem  maxime  insignis  est , non 

deest 


deest  autem  neruis , neque  prorsus  aliis 
corporis  partibus. 

XXXI.  Stimuli  absentia  vel  diminutio 
id  primum  efficit,  vt  vi  vitali  coaceruata, 
minor  stimulus  ad  eam  excitandam  suffi- 
ciat. Corpus  in  frigidam  immersum  primo 
friget  et  pallet,  stimulo  caloris  dempto, 
arteriarumque  motu  languente ; deinde 
motus  facultate  per  quietem  reddita,  vel 
ad  statum  solitum  redit,  vel  facile  vitra 
eum  progreditur  calor  atque  rubor.  Oculi 
parca  luce  bene  cernere  discunt.  Casti  in- 
commodo per  somnum  leuantur.  Mem- 
brum cum  putrescit,  vascula  vicina  inertia 
forsitan  ita  parantur,  vt  materiae  ingratae 
contactu  facile  ad  eam  amouendam  inci- 
tentur. Propter  facultatum  communionem 
aliquid  ab  vnius  sensus  diminutione  ad  re- 
liquos accedere  potest  (225-):  nisi  id  ad 
vsuiu  solum  referendum  sit.  Caeci  tactu, 
auditu , memoria , prae  ceteris  valent.  Eius 
rei  exemplum  exhibet  vir  eximius  mathe- 
maticis Britannicis  notus,  inque  philoso- 
phia peritissimus,  qui  florum  partes  mi- 
nutas linguae  admonendo  rei  herbariae 
cognitionem  accuratam  assecutus  est.  Quod 

autem 


autem  ab  aliis  dictum  erat,  aque  ipso 
Soemmeringio  confirmatum  est,  caecos 
quosdam  tactu  solo  colores  distinguere  po- 
tuisse (139),  id  vlteriore  inuestigatione  eget. 

XXXII.  Desuetudinis  vis  (207)  in  eo 
cernitur,  quod  qui  longum  in  lecto  iacue- 
rit,  aegre  musculis  vti  possit:  sensus  ex- 
terni non  multum  hac  debilitantur;  pluri- 
mum autem  memoria.  Neque  quidquam 
ad  morbos  leuandos  hinc  petitur , nisi  quod 
spatio  exacto  recidiuae  minus  sint  timendae. 

XXXIII.  Atque  haec  quidem  pro  pri- 
mis tantum  huius  doctrinae  elementis  ha- 
benda sunt;  quaedam  tamen  forsitan  ad- 
ducta sunt,  quae  et  ad  modestiam,  ex  eo 
quod  tantulum  perfecte  intelligamus , in- 
culcandam , et  ex  eo  quod  aetas  nostra  tan- 
torum  vmbram  ita  cernere  incipit,  0 lov  r!s 

1 

ars , quae  humano  generi  tanta  quanta  nulla 
fere  alia  et  commoda  et  incommoda  afferre 
potest,  ex  longo  tandem  diluculo  versus 
clariorem  diem  progrediatur. 

THESES. 


I. 

Varicellam  a variolae  contagione  oriri  non  de- 
monstratum est. 

II. 

Hyemes  frigida 01  es  minus  valetudini  quam 
temperatiores  fauent  (244). 

III. 

\ 

Vsus  vini  sanis  superfluus  est. 


Sexus  organa  per  vitam  integram  otiosa,  salua 
valetudine  manere  possunt. 

y. 

* 

Vtro  oculo  aliquid  videamus,  vtratie  aure  ali- 
quid audiamus , ex  ipsis  statim  perceptionibus  distin- 
guere non  possumus. 

VI. 

VI. 

Lentis  crystallinae  in  homine  fibrae  eodem 
ordine  dispositae  sunt  quo  in  boue. 

VII. 

Sententia  nuper  (242)  de  lentis  crystallinae 
vsu  in  oculo  ad  diuersas  rerum  videndarum  distan- 
tias accommodando  proposita , neque  nOua  erat 
(241),  neque  vera  videtur  (243). 

VIII* 

Ea  quae  inter  hominum  ingenia  cernuntur 
discrimina  multo  magis  doctrinae  quam  naturae  de* 
bentur. 

CORRIGENDVM. 

§.  IX.  p.  23.  1. 7-  pro  musculorum  solorum  1.  diaphragma- 
tis solius. 

praelectione  ante  disputationem  habenda 
tabellam  literarum  vniuersal.era  raptim 

